
Tlačová správa

Zápis v reálnom čase vďaka vyššej prenosovej rýchlosti
Rýchla 16 GB Class 6 SDHC flash pamäťová karta od Verbatimu

Bratislava, 29. júla 2008 – Spoločnosť Verbatim predstavila novú flash pamäťovú kartu SDHC triedy 6 so 16 GB úložnej kapacity. Tá umožňuje v reálnom čase zapisovať dáta s garantovanou minimálnou rýchlosťou zápisu 6 MB/s a prenosovou rýchlosťou až 20 MB/s. Tieto vlastnosti z nej robia perfektnú flash kartu pre profesionálne digitálne fotoaparáty a HD videokamery. Nová 16 GB SDHC karta Verbatim je už dostupná za odporúčanú cenu 1 956 Sk.

„Vďaka najnovšej vysokorýchlostnej SDHC karte vybavenej 16 GB úložnej kapacity Verbatim rozširuje svoju ponuku flash kariet a logicky tak reaguje na rastúci dopyt po pamäťových kartách s veľkou kapacitou a vysokou prenosovou rýchlosťou,“ uviedol Hans Christoph Kaiser, Business Development Manager Flash and USB Memory Verbatim EUMEA.

Formát SecureDigital High Capacity (SDHC) ponúka oproti predchádzajúcemu SD formátu výrazne vyššie prenosové rýchlosti. Primárne sa používa v zariadeniach poslednej generácie, ktoré dokážu prečítať ako SDHC, tak i SD formát. SDHC nie je spätne kompatibilný so zariadeniami podporujúcimi starší SD formát.

Nová 16 GB SDHC karta Verbatim patrí do triedy 6, najvyššej rýchlostnej triedy, ktorá garantuje minimálnu rýchlosť zápisu 6 MB/s a prenosovú rýchlosť až 20 MB/s. Karta má dostatok kapacity na uloženie až 4 600 JPEG fotografií v rozlíšení 8 megapixelov alebo dvoch hodín videozáznamu v maximálnom rozlíšení dostupnom pri HD videokamerách. „To znamená, že karta je vhodná nielen na profesionálne digitálne fotografovanie a sekvenčné snímky, ale tiež na nahrávanie videa s najnovšími HD videokamerami,“ doplnil Kaiser.

16 GB SDHC karta Verbatim je už dostupná za odporúčanú cenu 1 956 Sk.

O spoločnosti Verbatim

Od roku 1969 udáva Verbatim smer vývoja technológií pre uchovávanie dát – od diskiet a magneticko-optických médií, CD a DVD formátov až po najnovšie HD médiá Blu-ray. Okrem toho ponúka Verbatim kvalitné produkty na poli prenosných USB kľúčeniek, pamäťových „flash“ kariet a externých pevných diskov, a rovnako tak i široké spektrum počítačového príslušenstva. Verbatim je dcérskou spoločnosťou Mitsubishi Kagaku Media a ťaží z vynikajúceho výskumného a vývojového oddelenia. Vďaka tomu hrá Verbatim kľúčovú rolu pri utváraní trhu s pamäťovými médiami. Veľmi prísne kontroly kvality počas výroby zaisťujú vysokú kvalitu produktov spoločnosti Verbatim, ktoré víťazia v mnohých medzinárodných porovnávacích testoch. Spoločnosť je európskym lídrom v oblasti optických dátových nosičov. Viac informácií nájdete na adrese: www.verbatim-europe.com

